
ЛИСТОВКА: ИНФОРМАЦИЯ ЗА ПОТРЕБИТЕЛЯ

КОРИЗАЛИЯ обвити таблетки

CORYZALIA, coated tablets

Хомеопатичен лекарствен продукт

Прочетете внимателно цялата листовка, тъй като тя съдържа важна за Вас  информация. 
Това лекарство се отпуска без лекарско предписание. Въпреки това, за да получите най-добри резултати от лечението, Вие трябва внимателно да спазвате инструкциите за употреба на лекарствения продукт. 

· Запазете тази листовка. Може да се наложи да я прочетете отново.

· Ако се нуждаете от допълнителна информация или съвет, попитайте Вашия фармацевт. 

· Вие трябва да потърсите лекарска помощ, в случай че Вашите симптоми се влошават или не се подобряват.

· Ако някоя от нежеланите лекарствени реакции стане сериозна, или забележите други, неописани в тази листовка нежелани реакции, моля, уведомете Вашия лекар или фармацевт. Вижте точка 4.
В тази листовка: 

1.
Какво представлява КОРИЗАЛИЯ, обвити таблетки, и за какво се използва?

2.
Преди да приемете КОРИЗАЛИЯ, обвити таблетки
3.
Как да приемате КОРИЗАЛИЯ, обвити таблетки?
4.
Възможни нежелани реакции

5.
Как да съхранявате КОРИЗАЛИЯ, обвити таблетки?

6.
Допълнителна информация

1. КАКВО ПРЕДСТАВЛЯВА КОРИЗАЛИЯ, обвити таблетки, И ЗА КАКВО СЕ ИЗПОЛЗВА?

КОРИЗАЛИЯ, обвити таблетки, е хомеопатичен лекарствен продукт, традиционно използван за лечение на ринит (хрема) и настинка.

2. ПРЕДИ ДА ПРИЕМЕТЕ КОРИЗАЛИЯ, обвити таблетки:

Не приемайте КОРИЗАЛИЯ, обвити таблетки:
Ако сте алергични (свръхчувствителни) към активните вещества или към някоя от останалитесъставки на КОРИЗАЛИЯ, обвити таблетки.

Обърнете специално внимание при употребата на КОРИЗАЛИЯ, обвити таблетки:
Ако Вашият лекар Ви е информирал, че имате непоносимост към някои видове захари, свържете се с него преди да приемете това лекарство. 

Употреба на други лекарства 

Моля, информирайте Вашия лекар или фармацевт, ако приемате или наскоро сте приемали други лекарства, включително и такива, отпускани без рецепта. 
Прием на КОРИЗАЛИЯ, обвити таблетки, с храни и напитки 

Този лекарствен продукт трябва да се приема между храненията.

Бременност и кърмене

Посъветвайте се с Вашия лекар или фармацевт преди употребата на което и да е лекарство. 

Шофиране и работа с машини

Няма наблюдавано въздействие върху способността за шофиране и работа с машини.

Важна информация относно някоя от съставките на КОРИЗАЛИЯ, обвити таблетки:

Списък на помощните вещества с доказан ефект: захароза. 

3. КАК ДА ПРИЕМАТЕ КОРИЗАЛИЯ, обвити таблетки?
Перорално приложение.

Възрастни и деца :

По 1 таблетка през час, до 12-тия час. Приемите се разреждат при подобрение.
Таблетката се държи в устата до пълното й разтваряне.

Деца под 1 година: таблетката се стрива и разтваря във вода преди прием.

Ако сте приели повече от необходимата доза КОРИЗАЛИЯ, обвити таблетки:
Посъветвайте се с Вашия лекар или фармацевт.

Ако сте пропуснали да приемете КОРИЗАЛИЯ, обвити таблетки:
Не вземайте двойна доза, за да компенсирате пропуснатата  доза.

Ако сте спрели приема на КОРИЗАЛИЯ, обвити таблетки:

Ако имате някакви допълнителни въпроси, свързани с употребата на този лекарствен продукт, моля, попитайте Вашия лекар или фармацевт. 

4.
ВЪЗМОЖНИ НЕЖЕЛАНИ РЕАКЦИИ
Както всички лекарства, КОРИЗАЛИЯ, обвити таблетки, може да предизвика нежелани реакции, въпреки че не всеки ги получава. 

Не се очакват нежелани лекарствени реакции.
Съобщаване на нежелани реакции

Ако получите някакви нежелани лекарствени реакции, уведомете Вашия лекар или фармацевт. Това включва всички възможни неописани в тази листовка нежелани реакции. Можете също да съобщите нежелани реакции директно на

Изпълнителна агенция по лекарствата

ул. „Дамян Груев” № 8 

1303 София 

Teл.: +35928903417

уебсайт: www.bda.bg
Като съобщавате нежелани реакции, можете да дадете своя принос за получаване на повече информация относно безопасността на това лекарство.
5.
КАК ДА СЪХРАНЯВАТЕ КОРИЗАЛИЯ, обвити таблетки?
Този лекарствен продукт не изисква специални условия на съхранение.

Съхранявайте на място, недостъпно за деца.
Не използвайте КОРИЗАЛИЯ, обвити таблетки, след срока на годност отбелязан върху картонената опаковка.

6.
ДОПЪЛНИТЕЛНА ИНФОРМАЦИЯ

Какво съдържа КОРИЗАЛИЯ, обвити таблетки?

За 1 обвита таблетка от  300 mg:

Активните вещества са :

Allium cepa 3 CH 
0.333 mg
Belladonna 3 CH 
0.333 mg
Sabadilla 3 CH
0.333 mg
Kalium bichromicum 3 CH
0.333 mg
Gelsemium sempervirens 3 CH
0.333 mg
Pulsatilla  3 CH
0.333 mg
Другите съставки са: захароза, арабска гума, магнезиев стеарат, желатин, талк, бял пчелен восък, карнаубски восък.

Как изглежда КОРИЗАЛИЯ, обвити таблетки, и какво съдържа опаковката? 

Обвита таблетка от 300 mg.

Кутия, съдържаща 40 обвити таблетки.

Притежател на разрешението за употреба и Производител
BOIRON

2 avenue de l’Ouest Lyonnais

69510 Messimy

Франция

